Foto: iStock O‘zbekistonda xususiy tibbiyot muassasalari tomonidan (stomatologiya va kosmetologiya xizmatlari ko‘rsatuvchi muassasalar bundan mustasno) ba’zi shaxslarga bepul tibbiy xizmatlar ko‘rsatiladi. Adliya vazirligi telegram-kanali xabariga ko‘ra, ular quyidagilardir: o‘zgalarning parvarishiga muhtoj bo‘lgan yolg‘iz keksalar va yolg‘iz yashovchi keksalar; I va II guruh nogironlari, nogiron bolalar; muomalaga layoqatsiz va muomala layoqati cheklangan fuqarolar; ijtimoiy ahamiyatga molik kasalliklarga chalingan shaxslar; yetim bolalar va ota-ona qaramog‘idan mahrum bo‘lgan bolalar; 1941–1945 yillardagi urush nogironlari va qatnashchilari, shuningdek ularga tenglashtirilgan shaxslar; 1941–1945 yillardagi urush davrida front ortida mehnat qilganlar.